Dacwada Mareynkanka iyo aadanaha intiisa kale Shiinuhu waa uu iska difaaci doonaa, asiga oo ku doodaya inuusan fayruus iyo cudur midna abuuri karin. Intaas ka dib, Mareykanka iyo xulufadiisuba waxay weerari doonaan Shiinaha oo isaguna aayaddiisa qaadan kara. Kolka Aadamaha laba qeyb, qeyb ka mid ah la shubo (dhimato) ayaa heshiis la amaamudi doonaa dadka oo intii hore ka yar, halkii loo jiheyana u jiheysmaya!. Wuxuu sii daba dhigay waydiin uu isla aniga i waydiinayo, wuxuuna yiri: ”Maxaad isu dhega mareysaa, sow labada isbuuc ee bishaan u dambeeyay ma arkin diyaaradaha holan ee Ruusha oo roorsanaya kuwa kale ee iyana holan ee Mareynkanka? Waan arkay, anmaase dan ka leh oo cirka degaan iigu yaal ayaan ugu jawaabay. Haddii aadan cirka degin yeelkeede, haddaba ogow! Korkaaga ama dushaada ragbaa isku heysta adna waad huruddaaye, inta goori goor tahay inaad ka dhiidhiso ayaa kuu leh, adiga oo isku duuban Aadane ahaan. Taasi waa ma dhacdo Aadanuhuna isku dan iyo xaajo maahan ee wax kale maheysaa? Waydiinteydi ayaa sidaas aheyd. Intuu la yaabay himmo yarideyda ayuu yiri: sow ma aadan maqal markii uu Hadraawi yiri: